डोंगरगढ़
डोंगरगढ़ (Dongargarh) भारत के छत्तीसगढ़ राज्य के राजनांदगाँव ज़िले में स्थित एक नगर है।यहां का इतिहास गोंड राजाओं के राज्य से जुड़ा हुआ है।यह इसी नाम की तहसील का मुख्यालय भी है। यह स्थानीय माता बम्लेश्वरी मन्दिर के लिए प्रसिद्ध है। यहाँ चंद्रगिरि जैन धार्मिक स्थल और प्रज्ञागिरि, पञ्ञा मेत्ता संघ द्वारा निर्मित किया गया तथा प्रतिवर्ष पञ्ञा मेत्ता संघ द्वारा प्रज्ञागिरि पर अंतरराष्ट्रीय बौद्ध सम्मेलन का आयोजन किया जाता है। प्रज्ञागिरि बौद्ध धार्मिक स्थल भी स्थित हैं।